PRITARTA

Kauno miesto savivaldybės administracijos

direktoriaus 2015 m. gruodžio 17 d.

įsakymu Nr. A-3637

PATVIRTINTA

Kauno Žaliakalnio progimnazijos

direktoriaus 2015 m. gruodžio 21 d.

įsakymu Nr. V-107

**KAUNO ŽALIAKALNIO PROGIMNAZIJOS**

**2016–2018 METŲ STRATEGINIS PLANAS**

**I SKYRIUS**

**ĮVADAS**

Kauno Žaliakalnio progimnazijos strateginio plano tikslas - įgyvendinti progimnazijos viziją, padėti efektyviai organizuoti progimnazijos veiklą, telkti progimnazijos bendruomenę sprendžiant aktualias ugdymo problemas, pasirinkti reikiamas progimnazijos veiklos kryptis ir prioritetus, numatyti ir planuoti progimnazijos raidą. Įgyvendinant strateginį planą, bus užtikrinta švietimo kokybė, mokiniai bus paruošti tęsti mokymąsi gimnazijose arba kitose bendrojo lavinimo mokyklose. Strateginiam planui įgyvendinti 2016-2018 metais bus telkiama visa progimnazijos bendruomenė.

Kauno Žaliakalnio progimnazijos strateginis planas parengtas remiantis:

- Valstybės švietimo 2013-2022 metų strategija;

- Lietuvos pažangos strategija „Lietuva 2030“;

- Kauno miesto savivaldybės 2015-2017 metų strateginio veiklos planu;

- Kauno miesto savivaldybės strateginio plėtros planu iki 2022 metų;

- Progimnazijos vidaus įsivertinimo išvadomis.

Rengiant šį planą atsižvelgta į progimnazijos socialinės aplinkos ypatumus, bendruomenės narių pasiūlymus ir patirtį bei turimus išteklius.

Progimnazijos strateginį planą rengė darbo grupė, sudaryta Kauno Žaliakalnio progimnazijos direktoriaus 2015 m. spalio 13 d. įsakymu Nr. V-67.

**II SKYRIUS**

**progimnazijos PRISTATYMAS**

Kauno Žaliakalnio progimnazija funkcionuoja ir vystosi nuolat dinamiškai kintančios aplinkos sąlygomis ir yra veikiama politinių, ekonominių, socialinių, kultūrinių, technologinių ir kitų veiksnių. Ji susijusi su visais procesais, vykstančiais valstybėje.

1921 m. Kauno sentikių bendruomenė įkūrė pradinę mokyklą rusų tautybės vaikams. 1951 m. mokyklai suteiktas vidurinės mokyklos statusas. Tapo 19-ąja vidurine mokykla. 1994 m. mokyklai suteiktas istoriko Levo Karsavino vardas. 1999 m. mokykla reorganizuota į L. Karsavino pagrindinę mokyklą, atidaryta 1-oji lietuviška klasė. 2008 m. mokykla pervadinta į Kauno Žaliakalnio pagrindinę mokyklą. Nuo 2011 m. rugsėjo 1 d. mokykla tampa progimnazija. Progimnazija priklauso Žaliakalnio seniūnijai, kurioje yra:  [1 licėjus, 2 gimnazijos, 1 progimnazija, 2 pradinės mokyklos, 1 darželis-mokykla](http://zaliakalnis.kaunas.lt/zaliakalnio_mokyklos.htm).

Atlikti progimnazijos pastato renovaciniai darbai, nuolat atnaujinamos ir pilnai įrengiamos klasės, įrengtos krepšinio ir treniruoklių aikštelės.

Progimnazijoje didelis dėmesys skiriamas gamtos mokslų, informacinių technologijų, matematikos pamokoms - integruojant įvairias edukacines programas, papildant jomis bendrąjį ugdymo turinį, vedant pamokas netradicinėse aplinkose, dalyvaujant konkursuose, olimpiadose.

Mokykla turi savo atributiką: vėliavą, himną, uniformą, Sudarytos sąlygos mokytis gabiems mokiniams, diferencijuojant pamokų medžiagą: vykdomas pagilintas anglų kalbos mokymas penktose klasėse, gabumams plėtoti aštuntose klasėse sudarytos dviejų lygmenų grupės diferencijuotam matematikos, fizikos, chemijos mokymui, 5d klasė suformuota pagal mokinių standartizuotų testų rezultatus. Socialinių ir mokymo(si) problemų turintiems vaikams kasmet rengiamos ir realizuojamos prevencinės programos, pasitelkiant teisėsaugos institucijas, seniūnijas, vaikų teisių apsaugos tarnybas bei kitas suinteresuotas institucijas, organizuojamas mokinių užimtumas atostogų metu.

**III SKYRIUS**

**SITUACIJOS ANALIZĖ**

1. **Išorinės aplinkos analizė PESTE:**

|  |  |
| --- | --- |
| **Išoriniai veiksniai** |  |
| Politiniai, teisiniai | Lietuvos švietimo politika formuojama atsižvelgiant į Europos Sąjungos švietimo gaires. Lietuvai integruojantis į Europos sistemą, tenka pertvarkyti visas veiklos sritis, tarp jų ir švietimą. Daugelis šių ir artimiausiu metu Lietuvos Respublikos Vyriausybės programoje numatytų įgyvendinti priemonių bendriausiu lygmeniu yra palankios mokyklos siekiui gerinti ugdymo kokybę bei prieinamumą.    Aptariant miesto politinių veiksnių įtaką mokyklai svarbi yra Kauno miesto plėtros 2 prioritetinė sritis, numatanti sumanios ir pilietiškos visuomenės ugdymą užtikrinant aukštą švietimo ir ugdymo paslaugų kokybę. LR švietimo politika yra skatinantis veiksnys mokyklos vystymuisi teisinių ir politinių prielaidų dermėje. Mokykla savo veiklą grindžia Lietuvos Respublikos Konstitucija, Lietuvos Respublikos švietimo ir kitais įstatymais, Vaiko teisių konvencija, Lietuvos Respublikos Vyriausybės nutarimais, Švietimo ir mokslo ministro įsakymais, Kauno miesto savivaldybės tarybos sprendimais ir kitais teisės aktais. |
| Ekonominiai | Lietuvos ūkis gyvena rinkos sąlygomis. Nepaisant Europos šalis krečiančių krizių, Lietuvos ekonomika pastaraisiais metais augo. Lietuvos bei miesto švietimo ištekliai riboti, tačiau norint užtikrinti švietimo sistemos efektyvumą, būtina išlaikyti nepertraukiamą švietimo finansavimą, racionaliai panaudoti išteklius.  Siekiant geresnės bei efektyvesnės švietimo kokybės, turi sklandžiai bei skaidriai vykti švietimo finansavimo, mokyklų atnaujinimo, modernizavimo reforma. Trūksta lėšų technologijų infrastruktūros plėtrai mokykloje ilgalaikiam turtui prižiūrėti ir remontuoti.  Mokinio krepšelio lėšų trūkumą lemia mažėjantis mokinių skaičius bei to pasekoje vykstantis mokytojų darbo krūvių mažėjimas, įtakoja darbą keliose ugdymo įstaigose. |
| Socialiniai | Švietimo, vidaus ir socialinės politikos veiksnių dermė būtina didinant socialinį visuomenės saugumą. Gyventojų skaičiaus mažėjimą lėmė emigracija ir neigiama natūrali gyventojų kaita. Šiuo metu Lietuvoje yra 180,7 tūkstančiais gyventojų mažiau negu 2005 metais.  Tuo pat metu stebimas vaikų ir mokinių skaičiaus mažėjimas Kauno mieste. 2005–2011 metais mokinių skaičius sumažėjo 2226 mokiniais. Prognozuojama, kad mokinių mažėjimo tendencija išliks ir toliau.  Tačiau, 2015 metais progimnazijoje mokinių skaičius ženkliai padidėjo, sudarytos dvi pirmosios ir keturios penktosios klasės. |
| Technologijos | Lietuvoje vykdoma švietimo reforma akcentuoja informacijos ir komunikacijos technologijų diegimą mokyklose. Informacinės visuomenės kūrimas lemia pokyčius visuomenės ir mokyklos gyvenime. Modernizuojant mokyklas didelis dėmesys skiriamas informacinėms technologijoms ir jų pritaikymui ugdymo procese, įdiegiama vis daugiau elektroninių paslaugų. Ugdymo procesas tampa vis labiau modernizuotas. Norint pasiekti aukštesnį gebėjimo lygį informacinėse technologijose, reikia didinti kompiuterių skaičių mokyklose. |
| Edukaciniai (centriniai/vietiniai) | Valstybės švietimo 2013–2022 metų strategijoje siekiama sutelkti švietimo bendruomenės pastangas į esamus pokyčius švietimo srityje. Vertinant edukacinius veiksnius svarbu atsižvelgti į švietimo prioritetus.  Nacionaliniu lygmeniu tai–kūrybingumas, savarankiškumas ir atsakomybė bei saugumas ir sveikata mokyklos bendruomenėje. Be to LR Seimo 2012 metų gegužės 15 dienos nutarimu patvirtinta Lietuvos pažangos strategija „Lietuva 2030“, kurioje remiamasi naujausiais ES ir Lietuvos švietimo būklės duomenimis. Mokyklai, teikiančiai pagrindinio ugdymo programas ir keliamais nacionaliniais švietimo prioritetais, kurie susišaukia su Kauno švietimo ir ugdymo skyriaus keliamais ugdymo proceso veiklos prioritetais, būtina:   * Motyvuoti gabius jaunus žmones ateiti į mokyklą dirbti sudarant jiems palankias aplinkas kūrybinei veiklai; * Ikimokyklinio ugdymo vietų plėtra; * Neformalaus mokinių ir suaugusiųjų ugdymo įstaigų tinklo ir veiklos tobulinimas; * Tolesnė švietimo įstaigų renovacija užtikrinat saugias ir palankias ugdymosi sąlygas; * Įsivertinimu ir duomenimis grįstos vadybos skatinimas ir veiklos analizė. |

1. **Vidinių išteklių analizė:**

|  |  |
| --- | --- |
| **Vidiniai veiksniai** |  |
| Mokyklos kultūra/ Etosas | Progimnazija atvira ir svetinga Žaliakalnio mikrorajono bendruomenei. Progimnazija kaip organizacija siekia teigiamo įvaizdžio visuomenėje.  Progimnazijos veikla grindžiama moralinėmis ir dvasinėmis vertybėmis, kurių nuostatos atsispindi progimnazijos filosofijoje, vizijoje, misijoje, tiksluose ir uždaviniuose, lygių galimybių principu bei visų bendruomenės narių bendravimu ir bendradarbiavimu. Apklausa parodė, kad beveik visų mokyklos bendruomenės narių (administracijos, mokytojų, mokinių, jų tėvų, pagalbinio personalo) santykiai grindžiami pagarba ir geranoriškumu. Progimnazijos mokiniai jaučiasi gerbiami ir įvertinti. Mokinių tarpusavio bei mokinių ir administracijos santykiai yra geri ir draugiški. Dauguma tėvų jaučiasi laukiami progimnazijoje, mokytojai pasiruošę bendradarbiauti, jų tarpusavio santykiai yra geri. Dauguma mokinių progimnazijoje jaučiasi saugūs.  Progimnazijoje kasmet vyksta įvairūs tradiciniai renginiai, kuriuose aktyviai dalyvauja progimnazijos bendruomenė. Progimnazija turi savo atributiką: vėliavą, himną, progimnazijos ženklą, uniformą. Progimnazija save reprezentuoja internetinėje svetainėje ir socialiniuose tinkluose, kur talpinama naujausia informacija apie progimnazijos veiklą, renginius, pasiekimus, vyksta  diskusijos tarp bendruomenės narių.  Didžioji dalis progimnazijos bendruomenės narių mano, kad progimnazijoje vyrauja teigiamas požiūris į mokymąsi, joje yra rūpinamasi mokiniais, dirba geranoriškas personalas. Mokslo metų pabaigoje mokiniai už gerą mokymąsi ir lankomumą yra skatinami padėkos raštu, nemokama ekskursija, o jų nuotraukos kabo Pirmūnų Garbės lentoje.  Progimnazijos vaidmuo bendruomenėje svarbus ir reikšmingas. Palaikomi tikslingi ryšiai su Kauno ikimokyklinėmis įstaigomis, pradinėmis ir profesinėmis mokyklomis, muziejais, Žaliakalnio biblioteka, Žaliakalnio policijos nuovada, senelių namais ir t. t. Šie ryšiai įtakoja mokinių bendrųjų kompetencijų, bendražmogiškųjų vertybių ugdymą(si), progimnazijos veiklos sklaidą mieste ir respublikoje, progimnazijos reikšmingumą vietos bendruomenėje.  Progimnazijoje veiksmingai ir funkcionaliai naudojama vidinė ir išorinė aplinka, sudarytos sąlygos taikyti įvairias ugdymosi formas, metodus, būdus, informacines komunikacines technologijas ir įgyti unikalios ugdymosi patirties. |
| Ugdymas ir mokymasis | Progimnazija pakankamai kryptingai siekia pažangos tobulindama ugdymą ir mokymąsi. Progimnazijos ugdymo planas parengtas pagal bendrąjį ugdymo planą. Mokytojai, planuodami pradinio ir pagrindinio ugdymo turinį, rengia formaliojo ugdymo, neformaliojo vaikų švietimo programas, programas specialiųjų poreikių turintiems mokiniams. Mokytojai vadovaujasi bendrais susitarimais rengdami ilgalaikius teminius planus. Metodinėse grupėse ugdymo programos aptariamos, suderinamos dalykų ir klasių lygmeniu. Pamokų tvarkaraštis atitinka higienos normas.  Giluminio įsivertinimo apklausa parodė, kad dauguma mokytojų per savo dalyko pamokas naudodami aktyvius mokymo metodus, tikrindami ir vertindami namų ir kitus darbus skatina mokinius aktyviai dalyvauti pamokoje bei pasitikėti savo jėgomis. Daugiau nei pusė mokinių mano, kad yra aktyvūs pamokose, pasitiki savo jėgomis, atlieka namų ir kitus darbus.  Dauguma mokytojų ir mokinių bei didesnė dalis tėvų mano, kad mokiniai per pamokas skatinami savarankiškai atlikti užduotis, geba pasirinkti užduočių atlikimo būdą ir formą, žino informacijos šaltinius, geba įvertinti savo mokymąsi ir mokymosi rezultatus, žino savo mokymosi sunkumus ir aptaria juos su mokytojais, klasių vadovais, tėvais, gali kreiptis pagalbos į mokytojus konsultacijų metu. Dauguma mokytojų ir didesnė dalis mokinių mano, kad mokytojai sudaro mokiniams sąlygas įsivertinti savo veiklą.  Progimnazijos mokytojai pamokose naudoja informacines komunikacines technologijas, taip sudarydami mokiniams galimybę tenkinti ugdymosi saviraiškos poreikius.  Mokslo metų pabaigoje mokinių pasiekimai tikrinami baigiamaisiais testais.  Standartizuotų testų rezultatai analizuojami, informuojama progimnazijos bendruomenė. Analizės duomenys panaudojami veiklai tobulinti. |
| Popamokinė veikla | Dauguma mokinių lanko papildomo ugdymo būrelius mokykloje. Progimnazija nuolat internetinėje svetainėje informuoja tėvus ir vaikus apie neformaliojo ugdymo programas, vietą ir laiką. Dauguma mokinių patenkinti progimnazijos teikiamo papildomo ugdymo kokybe. Kiekvienais metais tiriami mokinių poreikiai, pagal rezultatus kuriamos neformaliojo ugdymo programos. Šiuo metu veikia 13 būrelių. Neformalusis mokinių ugdymas nukreiptas socialinių, meninių, sportinių, intelektualinių mokinių gebėjimų ugdymui. Neformaliojo švietimo veikloje 2012-2013 m. m. buvo užimta 81 proc. mokinių, 2013-2014 m. m.- 80,2 proc., 2014-2015 m. m.- 75,5 proc.  Progimnazijoje minimos valstybinės ir tradicinės šventės, organizuojamos projektinės savaitės, susitikimai su žymiais žmonėmis. |
| Pasiekimai | Daugumos mokinių mokymosi pasiekimai, gebėjimai atitinka išsilavinimo standartus. 2013-2014 m. m. 4 ir 8 klasių standartizuotų testų rezultatai yra aukštesni nei šalies vidurkis. 2014-2015 m. m. 4 klasių standartizuotų testų rezultatai atitinka šalies vidurkį; 8 klasės standartizuotų testų rezultatai skaitymo ir socialinių mokslų yra aukštesni nei šalies vidurkis, o rašymo, matematikos ir gamtos mokslų atitinka šalies vidurkį.  Baigę 8 klases 2013 m.į Kauno gimnazijas įstojo 73,6 proc. aštuntokų; 2014 m. - 90,2 proc.; 2015 m. – 75 proc.  Progimnazijos ugdytiniai yra ne vieno tarptautinio, respublikinio konkurso, olimpiadų, varžybų nugalėtojai, laureatai, prizininkai, dalyviai.  2014-2015 m. m. progimnazijos mokiniai dalyvavo įvairiuose tarptautiniuose konkursuose, miesto olimpiadose.  Tarptautiniame anglų kalbos konkurse ,,Kengūra“ laimėta2 Auksinės Kengūros diplomai, 6 Sidabrinės Kengūros diplomai, 1 Oranžinės Kengūros diplomas; lietuvių kalbos konkurse ,,Kengūra“ laimėta2 Auksinės Kengūros diplomai, 2 Oranžinės Kengūros diplomai; rusų kalbos konkurse ,,Kengūra“ laimėtas 1 Auksinės Kengūros diplomas; vokiečių kalbos laimėtas 1 Sidabrinės Kengūros diplomas, 1 Oranžinės Kengūros diplomas; gamtos konkurse ,,Kengūra“ laimėtas 1 Sidabrinės Kengūros diplomas ir 1 Oranžinės Kengūros diplomas; istorijos konkurse ,,Kengūra“ laimėti 2 Auksinės kengūros ir 4 Sidabrinės Kengūros diplomai; geografijos konkurse ,,Kengūra“ laimėtas 1 Oranžinės Kengūros diplomas. Progimnazijos mokinai dalyvavo Respublikiniame edukaciniame konkurse ,,Olympis 2015“. 184 apdovanoti I, II ir III laipsnio diplomais bei 20 medalių. Kauno miesto 4 klasių mokinių anglų kalbos olimpiadoje 2015 m. viena mokinė surinko maksimalų balų skaičių ir pasiekė B1 kalbos mokėjimo lygį. Kauno miesto 5-8 klasių mokinių lietuvių kalbos ir literatūros olimpiadoje užimta 4-a vieta. Kauno miesto meninio skaitymo laureatų konkurse užimta 3-a vieta, VII Vilniaus stendinių modelių parodoje - konkurse laimėtas III laipsnio diplomas. Kauno miesto mokyklų 5-8 klasių mokinių deklamavimo konkurse ,,Eilės rusų kalba“laimėta 3-a vieta. Kauno Panemunės senelių namai ir krizių centras bei Igarkos tremtinių brolija apdovanojo dvi pirmos klasės mokines už piešinėlius užėmusius 1 ir 2 vietas piešinių, rašinių konkurse ,,Tremtinių vaikystė Sibire“. Pirmų klasių mokinių dviračio vairavimo varžybose Kauno Algio Žikevičiaus taurei laimėti laimėta 3 vietą.  Tarptautiniame mintinio skaičiavimo konkurse progimnazijos mokytoja užėmė antras vietas respublikinio ir tarptautinio finalo moterų grupėse. 1 mokinys konkurso ,,Matmintinis 2015“ respublikinio finalo 7-12 klasių grupėje užėmė 6-ąją vietą. Nacionalinės krepšinio akademijos krepšinio estafečių turnyre komanda užėmė 3-ąją vietą. Kauno miesto mokinių olimpinio festivalio lengvosios atletikos trikovės varžybose užimtos šešios 3 vietos. Lietuvos vaikų lengvosios atletikos pirmenybių finalinėse varžybose, 600 m rungtyje mergaitė iškovojo 1-ąją vietą**.** Už Kauno miesto mokinių olimpinio festivalio plaukimo 25 m. laisvu stiliumi varžybose laimėta 2 vieta.  Dalyvavimas įvairių dalykų konkursuose, olimpiadose ir kituose renginiuose kelia mokinių motyvaciją, savivertės bei tapatinimosi su mokykla jausmą, padeda gerinti mokymosi rezultatus. |
| Pagalba mokiniui | Sistemingai teikiama savalaikė ir kvalifikuotasocialinė-pedagoginė pagalba, vykdoma prevencinė veikla. Progimnazijos bendruomenė yra informuojama apie socialinės pagalbos galimybes progimnazijoje ir už jos ribų. Socialinis pedagogas nuolat rūpinasi socialiai apleistų ir rizikos grupei priklausančių šeimų mokiniais bei pačiomis šeimomis.  Bendradarbiaujant su policijos nuovados nepilnamečių reikalų specialistais skaitomos paskaitos mokiniaims, vyksta individualūs prevenciniai pokalbiai. Glaudžiai bendradarbiaujama su VTAS, Paramos šeimai tarnybomis sprendžiant kritines situacijas šeimose, organizuojant pagalbą tėvams ir vaikams, vykdant alkoholio, tabako ir narkotinių medžiagų prevenciją, pamokų nelankymo, patyčių ir kt. problemas.  Nemokamą maitinimą gauna 65 mokiniai.  Pedagoginę, specialiąją pedagoginę ir socialinę pagalbą mokiniams teikia dalykų mokytojai, klasių vadovai, logopedas, specialusis pedagogas, socialinis pedagogas, psichologas, mokyklos vadovai. 2015 metų rugsėjo 1 dienos duomenimis, progimnazijoje mokosi 59 specialiųjų ugdymo(si) poreikių turintys mokiniai.  Progimnazijoje sudarytos sąlygos gabių vaikų ugdymui: vykdomas pagilintas anglų kalbos mokymas penktose klasėse, gabumams plėtoti 8a ir 8b **klasėse sudarytos dviejų lygmenų grupės diferencijuotam matematikos, fizikos, chemijos mokymui,** 5d klasė suformuota pagal mokinių standartizuotų testų rezultatus.  Progimnazijoje mokosi daug mokinių, gabių ne tik akademinei, bet ir meninei, sportinei veiklai. Jų poreikiams tenkinti organizuojamos dalykinės olimpiados, meniniai konkursai, parodos, sporto varžybos.  Vykdant karjeros ugdymą progimnazijoje rengiami mokinių karjeros planavimo aplankai, vyksta Karjeros kompetencijų ugdymo dienos. Į susitikimą su mokiniais atvyksta įvairių profesijų žmonės, kurie dalinasi savo patirtimi ir įžvalgomis. Mokiniai lankosi profesinėse mokyklose, tėvų darbovietėse. Šių išvykų tikslas- susipažinti mokinius su įvairiomis profesijomis.  Progimnazijoje vyko Kauno miesto profesinių mokyklų mugė. Šio renginio tikslas supažindinti Kauno miesto progimnazijų ir pagrindinių mokyklų, mokyklų-daugiafunkcių centrų 7-10 klasių mokinius su mokymosi galimybėmis Kauno profesinėse mokyklose. Renginyje dalyvavo 6 profesinės mokyklos, kurios pristatė bendrojo ugdymo mokyklų mokiniams mokymo programas, veiklą ir karjeros galimybes. |
| Personalo formavimas ir organizavimas | Progimnazijai pakanka pedagogų, specialistų, aptarnaujančio personalo. Kauno m. savivaldybės tarybos sprendimu didžiausias leistinas pareigybių (etatų) skaičius – 24,25 pareigybių (etatų), iš jų 7,5 pedagoginiai darbuotojai.  Dirba 41 pedagoginis darbuotojas bei pedagoginės, specialiosios, psichologinės ir socialinės pagalbos specialistai. Aukšta jų kvalifikacija – 39 turi aukštąjį pedagoginį išsilavinimą. Jų kvalifikacija: 1 ekspertas, 18 mokytojų metodininkų, 10 vyr. mokytojų, 12 mokytojų. Informacinių technologijų pažymėjimą turi visi mokytojai. 10 turi įgiję magistro laipsnį, viena- daktaro laipsnį. Progimnazijoje dirbantys mokytojai ir pedagoginiai darbuotojai, pajėgūs užtikrinti aukštą ugdymo kokybę. Visus mokomuosius dalykus (išskyrus etiką, fiziką ir žmogaus sauga) dėsto specialistai arba to dalyko kvalifikacinę kategoriją įgiję pedagogai.  Progimnazijos vadovai stengiasi palaikyti gerą, kūrybingą atmosferą, skatina mokytojus įsivertinti savo veiklą, vertina jų veiklą patys. Mokytojai skatinami dalintis patirtimi su kolegomis, vesti atviras pamokas progimnazijos mokytojams. Sudaromos galimybės mokytojams sistemingai ir kryptingai ugdytis profesines kompetencijas, kelti kvalifikaciją įvairiuose seminaruose ir kursuose. Progimnazijoje parengtas mokytojų kvalifikacijos kėlimo tvarkos aprašas, reglamentuojantis kvalifikacijos tobulinimo tikslus, uždavinius, formas, organizavimą bei finansavimą.  Progimnazijoje yra darbuotojų veiklos vertinimo, įsivertinimo ir skatinimo tvarkos aprašas, kuris nustato darbuotojų vertinimo, įsivertinimo bei skatinimo organizavimą Kauno Žaliakalnio progimnazijoje.  Tobulintina laiko vadyba. |
| Vadovavimas ir lyderystė | Progimnazijai vadovauja patyręs, kompetentingas ir iniciatyvus direktorius ir dvi pavaduotojos ugdymui, viena pavaduotoja neformaliajam ugdymui. Progimnazijos direktorius ir viena direktoriaus pavaduotoja turi III vadybinę kategoriją (šiuo metu ruošia dokumentus II vadybinei kategorijai įgyti), kitos direktoriaus pavaduotojos dar neatestuotos. Veikia savivalda: Progimnazijos, Mokytojų, Metodinė, Mokinių taryba.  Dauguma savivaldos institucijų yra aktyvios veikloje. Progimnazijoje vyrauja komandinis darbo būdas, pagrįstas bendru sutarimų priėmimu.  Vadovai tinkamai išnaudoja daugumos progimnazijos mokytojų aktyvumą, iniciatyvumą, kompetencijas ir išradingumą skatindami ir palaikydami aukštesnio lygio kūrybines veiklas.  Progimnazijos bendruomenė aktyviai dalyvauja planuojant progimnazijos veiklą ir įgyvendinant progimnazijos tikslus ir uždavinius. |
| Finansiniai ištekliai | Progimnazija turi finansinį savarankiškumą. Direktorius yra progimnazijos finansinių išteklių valdytojas. Lėšas panaudoja pagal valstybės ir Kauno m. savivaldybės reglamentuotą tvarką. Pastaraisiais metais mokinio krepšelio lėšų nepakako darbo užmokesčiui ir socialiniam draudimui. Mokinio krepšelio lėšų pakanka mokytojų kvalifikacijai kelti, vadovėliams ir mokymo priemonėms įsigyti.  2014 metais iš Kauno miesto savivaldybės Investicijų programos gauta 39533 eurų kiemo krepšinio aikštelei įrengti. 2014 metais Kauno miesto savivaldybės finansuojamos įstaigų veiklos programos gauta 2896 eurų daugiafunkciniam treniruokliui įrengti. 2013-2014 m. iš 2 proc. fizinių asmenų mokesčių paramos – 2440 eurų.  Kiekvienais metais nebiudžetinėms lėšoms panaudoti progimnazija nusistato prioritetus, už panaudojimą atsiskaito progimnazijos tarybai. |
| Patalpos ir kiti materialiniai ištekliai | Progimnazijos materialiniai ištekliai tvarkomi ir naudojami tinkamai, sudarant geras sąlygas mokiniams ugdyti(s). Sudarytos palankios sąlygos ugdymo procese naudoti šiuolaikines informacinių technologijų mokymo priemones. Progimnazijoje yra 36 kompiuteriai, iš jų 16 skirti ugdymo procesui.  Kompiuterizuotos aštuonios mokytojų darbo vietos, įrengta interneto prieiga visose klasėse. Informacinių technologijų kabinete 16 darbo vietų, 4 kabinetai su interaktyviąja lenta, 6 multimedijos aparatai. Administracijos darbuotojams įrengta 12 kompiuterizuotų kabinetų. Įrengtos bibliotekos ir knygų saugyklos patalpos, dokumentų archyvas, socialinės pedagogės, logopedės, psichologės, 2 technologijų kabinetai, muzikos, IT, gamtos ir tiksliųjų mokslų, užsienio kalbų kabinetai, sporto salė, 17 klasių. Kasmet atnaujinamas mokymosi priemonių ir sportinio inventoriaus fondas.  Progimnazija turi įrengtą krepšinio aikštelę, daugiafunkcinį treniruoklį ir aktyvią poilsio zoną progimnazijoje (yra 3 teniso stalai).  Būtina keisti estetinį koridorių vaizdą. |

1. **SSGG analizė:**

|  |  |
| --- | --- |
| **Stiprybės**   * Draugiška, saugi aplinka. * Mokyklos tradicijų kūrimas ir puoselėjimas. * Nuoširdūs ir pagarbūs bendruomenės narių tarpusavio santykiai. * Geri standartizuotų testų rezultatai. * Mokinių dalyvavimas konkursuose, projektuose ir kituose renginiuose. * Mokytojai turi reikiamą kvalifikaciją. * Mokytojai veda pamokas ne tik mokykloje, bet netradicinėse mokymosi aplinkose | **Silpnybės**   * Mokinių pažangos vertinimo metodų įvairovė. * Gabių mokinių ugdymo sistema. * Tėvų pagalba mokantis. * Laiko vadyba ir viso personalo įtraukimas į mokyklos gyvenimą. |
| **Galimybės**   * Bendradarbiavimo su Kauno statybininkų rengimo centru bei kitais socialiniais partneriais plėtojimas. * Ugdymo proceso modernizavimas (kompiuterių atnaujinimas, interaktyviųjų lentų skaičiaus didinimas) * Rengiant projektus, yra galimybė pritraukti nebiudžetines lėšas. | **Grėsmės/pavojai**   * Mokinių skaičiaus šalyje mažėjimas. * Konkurencijos tarp mokyklų didėjimas. * Specialiųjų poreikių turinčių mokinių skaičiaus didėjimas**.** |

1. **progimnazijos VIZIJA**

Kompetentinga, kūrybinga, rezultatyviai dirbanti ir kokybiškas švietimo paslaugas teikianti progimnazija, visiems mokiniams užtikrinanti galimybę įgyti tolimesniam mokymuisi ir sėkmingai socializacijai būtinas kompetencijas.

1. **PROGIMNAZIJOS MISIJA**

Nuolatos besikeičiančioje informacinėmis komunikacinėmis technologijomis pagrįstoje visuomenėje teikti pradinį ir pagrindinį I pakopos ugdymą, padėti įgyti mokiniams jų lūkesčius atitinkančias ir sėkmingam tolimesniam mokymuisi gimnazijose būtinas kompetencijas.

1. **VERTYBĖS IR FILOSOFIJA**

Progimnazija – kaitai, klientams ir informacijai atvira institucija, paremta bendromis demokratinėmis, moralinėmis vertybėmis ir nuostatomis. „Tam, kad kažką pakeistum, turi keisti savo mąstymą ir elgseną, rinktis naujas žinias, prioritetus. Senomis nuostatomis nieko naujo nepasieksi“ Adinas Sinclairas. Mokome ir mokomės lygiateisiškumo, humaniškumo ir demokratiškumo principais grįstoje aplinkoje.

**VII. SKYRIUS**

**STRATEGINIAI TIKSLAI**

|  |  |
| --- | --- |
| 1. KLIENTO PERSPEKTYVA | 1. ORGANIZACINĖ PERSPEKTYVA |
| * Stiprinti ir plėtoti bendravimo, bendradarbiavimo, mokymosi kartu ir vieniems iš kitų kultūrą, puoselėjant progimnazijos tradicijas. | * Skatinti mokinių susidomėjimą gamtos mokslais, IT, matematika, ugdant mokinių kūrybiškumo, iniciatyvumo ir verslumo kompetencijas. |
| 1. PARAMOS PERSPEKTYVA | 1. MOKYMOSI PERSPEKTYVA |
| * Kurti palankią aplinką mokinių mokymuisi ir aktyviam poilsiui. |  |

**VIII. SKYRIUS**

**STRATEGIJOS REALIZAVIMO PRIEMONIŲ PLANAS**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **1tikslas Skatinti mokinių susidomėjimą gamtos mokslais, IT, matematika, ugdant mokinių kūrybiškumo, iniciatyvumo ir verslumo kompetencijas.** | | | | | | | | | |
| Uždaviniai | Įgyvendinimo priemonės | Esama padėtis | Planuojami rezultatai | | Planuojamas pasiekimo laikas | | Atsakingi vykdytojai | | Lėšų poreikis ir numatomi finansavimo šaltiniai |
| **1.1.Tobulinti tarpdalykinę integraciją, racionaliai derinant su atskirų mokomųjų dalykų ypatumais.** | 1.Organizuoti projektines veiklas, taikyti įvairius tarpdalykinio integravimo būdus | Dalis mokytojų tarpusavy derina pamokų ir veiklų temas, ne visi mokytojai pamokas veda netradicinėse erdvėse. | 70% 1-8 kl. mokytojų susitelks tarpdalykinei integracinei veiklai. | | 2016-2018 m. | | Direktoriaus pavaduotojos ugdymui, metodinė taryba. | |  |
| 2.Panaudoti naujų technologijų integravimą į dalykų mokymo procesą. | Nedaugelis mokytojų savo pamokose taiko naujas technologijas. | 70% 1-8 kl. mokytojų savo pamokose taikys naujas technologijas. | | 2016-2018 m. | | Direktoriaus pavaduotojos ugdymui, metodinė taryba. | |  |
| 3.Organizuoti kasmetines mokymosi stovyklas aktyviems, ieškantiems naujų pažinimo būdų mokiniams. | Panašios veiklos nėra organizuojamos | 70% 5-8 kl. mokytojų dalyvaus veikloje. | | 2016-2018 m. | | Direktoriaus pavaduotojos ugdymui, metodinė taryba. | | Mokinių tėvų lėšos |
| **1.2.Efektyviai panaudoti pasirinktą įsivertinimo metodą visų dėstomų dalykų pamokose.** | 1.Organizuoti vidinius mokymus ir atviras veiklas pasirinktam (įsi)vertinimo metodui įdiegti. | Pamokose taikomi skirtingi (įsi)vertinimo metodai. | Visi progimnazijos mokytojai savo pamokose taikys vieningą (įsi)vertinimo priemonę. | | 2016 m. | |  | |  |
| 2.Įtraukti mokinius į vertinimo ir įsivertinimo veiklas. | Ne visi mokytojai taiko mokinių įsivertinimo metodus. | Visi progimnazijos mokytojai savo pamokose taikys (įsi)vertinimo priemonę. | | 2016 m. | | Direktoriaus pavaduotojos ugdymui, metodinė taryba | |  |
| **2 tikslas Stiprinti ir plėtoti bendravimo, bendradarbiavimo, mokymosi kartu ir vieniems iš kitų kultūrą,**  **puoselėjant progimnazijos tradicijas.** | | | | | | | | | |
| **2.1. Tobulinti mokinių, tėvų ir mokytojų partnerystę, ugdant bendravimo ir**  **bendradarbiavimo**  **kompetencijas.** | 1.Atlikti mokinių, tėvų ir mokytojų pozityvaus bendravimo ir bendradarbiavimo kompetencijų analizę. | Dauguma mokyklos bendruomenės narių yra patenkinti progimnazijos mikroklimatu. | Bus įvertintos1-8 klasių mokinių ir mokytojų pozityvaus bendravimo ir bendradarbiavimo kompetencijos ir jų pokytis. | | 2016 m. | | Direktoriaus pavaduotojos ugdymui, psichologė. | |  |
| 2.Organizuoti mokymus ir seminarus progimnazijos bendruomenei pozityvios partnerystės ir bendradarbiavimo skatinimui. | Mažas tėvų iniciatyvumas ir dalyvavimas pagalbos teikimo mokiniams procese. | 70% 1-8 kl. mokinių tėvų aktyviai dalyvaus pagalbos teikimo mokiniams procese ir progimnazijos veikloje. | | 2016 m. | | Direktoriaus pavaduotojos ugdymui,  Psichologė. | | MK lėšos ~300€ |
| 3.Organizuoti progimnazijos bendruomenės dieną, kitas veiklas, padėsiančias bendruomenės nariams padėti kurti progimnazijos bendradarbiavimo kultūrą. | Ne visi bendruomenės nariai rodo iniciatyvumą dalyvaujant progimnazijos veikloje. | 80% bendruomenės narių susiburs bendrai progimnazijos veiklai | | 2016 m. | | Direktoriaus pavaduotojos ugdymui, pavaduotoja neformaliam ugdymui, metodinė taryba, mokinių taryba. | |  |
| **2.2.Vystyti mokytojų patirties sklaidą, gerinant bendravimą ir bendradarbiavimą** | 1.Organizuoti atviras įvairias veiklas, pasidalinant gerąja patirtimi. | Nedaugelis mokytojų rodo iniciatyvą ir dalinasi patirtimi, organizuodami įvairias atviras veiklas | Dauguma mokytojų organizuos atviras veiklas, bendradarbiaus ir dalinsis savo patirtimi | | 2017-2018 m. | | Direktoriaus pavaduotojos ugdymui, metodinė taryba. | |  |
|  | 2.Organizuoti seminarus mokytojams apie efektyvaus bendravimo ir bendradarbiavimo nuostatas. | Sukaupta mažai patirties apie bendravimo ir bendradarbiavimo svarbą kolektyve | Kasmet organizuoti kelis seminarus ir mokymus mokytojams apie bendravimo ir bendradarbiavi-  mo galimybes. | | 2017-2018 m. | | Direktoriaus pavaduotojos ugdymui. | | MK lėšos ~300€ |
| **2.3.Plėtoti progimnazijos bendradarbiavimą su kitomis ugdymo bei mokymo įstaigomis**. | 1.Organizuoti konferenciją „Kūrybinės laboratorijos“, įtraukiant progimnazijas ir pagrindines mokyklas. | Daugiausiai bendradarbiaujama su ikimokyklinio ugdymo, pradinį ugdymą teikiančiomis profesinėmis mokyklomis. | Stiprinti bendradarbiavimo ryšius su esamais partneriais ir užmegzti glaudesnius ryšius su gimnazijomis ir aukštąjį išsilavinimą teikiančiomis įstaigomis | | 2017-2018 m. | | Direktoriaus pavaduotojos ugdymui, metodinė taryba. | | GPM 2 proc. lėšos |
| 2.Prisijungti prie  mokyklų bendradarbiavimą Europoje skatinančio eTwinning portalo ir kitų socialiniuose tinkluose buriamų pedagogų bendradarbiaujančių grupių inicijuojamų gerosios patirties dalinimosi projektų. | Tik nedaugelis mokytojų prisijungę prie eTwinning portalo ir aktyviai dalyvauja inicijuojamuose projektuose bei patys juos kuria. | 20% progimnazijos mokytojų aktyviai dalyvaus eTwinning ir kituose socialiniuose tinkluose skelbiamų mokytojų bendradarbiavimo projektų ir patys juos kurs. | | 2017-2018 m. | | Direktoriaus pavaduotojos ugdymui, metodinė taryba | |  |
| 3.Plėtoti bendradarbiavimo ryšius su esamais socialiniais partneriais ir ieškoti naujų. | Bendradarbiaujama su profesinėmis mokyklomis ir VŠĮ. | Bendradarbiausime su 8 profesinėmis mokyklomis, ieškosime naujų socialinių partnerių, įstosime į Kokybės siekiančių mokyklų klubą, aktyviau bendradarbiausim progimnazijų asociacijos veikloje. | | 2017-2018 m. | | Direktoriaus pavaduotojos ugdymui, metodinė taryba. | | GPM 2 proc. lėšos |
| **3. tikslas- Kurti palankią aplinką mokinių mokymuisi ir aktyviam poilsiui** | | | | | | | | | |
| **3.1.Racionaliai išnaudoti progimnazijos lėšas,2 proc. GPM lėšas, rėmėjų lėšas vidaus patalpoms ir interjerui atnaujinti** | 1.Atnaujinti progimnazijos vidaus patalpas | Atnaujinta pirmojo aukšto fojė ir koridorius, suremontuotos 4 klasės, instaliuota kompiuterinė įranga, pakeisti mokykliniai baldai. Įrengtos krepšinio ir treniruoklių aikštelės. | Bus suremontuotos senojo progimnazijos pastato vidaus patalpos, įrengtos 4 klasės, atnaujinta sporto salė, atnaujintos bibliotekos patalpos, suremontuoti 2-4 aukšto koridoriai ir laiptinės, panaudojant turimą inventorių bus sukonstruotos priemonės mokinio poilsio zonoms. | 2016 m. | | Direktorius, direktoriaus pavaduotojas ūkio reikalams. | | ~40000 € savivaldybės skirtų lėšų | |
| 2.Įrengti mokiniams poilsio zonas | Nupirkta 3 stalo teniso stalai. | Bus nupirkta stalo žaidimų, mokinių poilsio zonoms. | 2016 m. | | Direktorius, direktoriaus pavaduotojas ūkio reikalams. | | MK lėšos | |
| 3.Įsigyti kėdžių progimnazijoje vykstantiems renginiams stebėti. | Įsigyta 80 renginiams stebėti kėdžių. | Bus nupirkta 100 renginiams stebėti kėdžių. | 2016 m. | | Direktorius, direktoriaus pavaduotojas ūkio reikalams. | | ~1500 € įstaigos spec. lėšos | |
| 4.Papildomai įrengti vaizdo stebėjimo kameras | Yra įrengtos 3 vaizdo kameros mokinių saugumui | Bus įrengtos papildomos 2 vaizdo stebėjimo kameros. | 2016 m. | | Direktorius, direktoriaus pavaduotojas ūkio reikalams. | | GPM 2 proc. lėšos | |
| **3.2.Turtinti mokymo bazę** | 1.Įsigyti 1komplektą naujausių interaktyvių mokymo priemonių | Yra įrengtos 5 interaktyvios lentos. | Bus nupirkta 1 aktyviam ugdymui skirta jutiklinė lenta. | 2017 m. | | Direktorius, direktoriaus pavaduotojas ūkio reikalams. | | MK lėšos, ~2000€ | |
| 2.Įsigyti skirtingam mokinių amžiui skirtą [K‘NEX](http://www.bmk.lt/lt/produktai/k%27nex-kompiuteriu-valdomu-modeliu-pakuote/790/)  konstruktorių | Nėra panašių mokymo(si) priemonių. | Bus įsigyta [K‘NEX](http://www.bmk.lt/lt/produktai/k%27nex-kompiuteriu-valdomu-modeliu-pakuote/790/)  konstruktoriai, tinkami panaudoti IT, technologijų ir gamtos mokslų pamokose. | 2017 m. | | Direktorius, direktoriaus pavaduotojas ūkio reikalams. | | MK lėšos | |
| **3.3.Rasti lėšų naujos aktų ir sporto salės techninio projekto parengimui.** | 3.Parengti aktų ir sporto salės statybos projektą | Turima sporto salė neatitinka dabartinių poreikių ir higienos normų. | Bus parengtas projektas aktų ir sporto salės statybai | 2018 m. | | Direktorius, direktoriaus pavaduotojas ūkio reikalams. | | Savivaldybės lėšos | |

**IX SKYRIUS**

**STRATEGIJOS REALIZAVIMO VERTINIMAS**

*(Pateikiama informacija apie tai, kaip įstaiga atlieka tarpinį siekiamo rezultato matavimą ir koks yra įstaigos strateginių tikslų įgyvendinimo vertinimas.)*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **1 tikslas –** | | | | | | | | |
|  | Planuotas rezultatas | Pasiektas rezultatas | | | Planuoti finansiniai ištekliai | Panaudoti finansiniai ištekliai | Planuota įgyvendinti (data) | Įgyvendinta (data) |
| Per tarpinį matavimą 2016 m. | Per  tarpinį matavimą 2017 m. | Per galutinį matavimą 2018 m. |
| Uždavinys 1 |  |  |  |  |  |  |  |  |
| Uždavinys 2 |  |  |  |  |  |  |  |  |
| Uždavinys 3 |  |  |  |  |  |  |  |  |
| **Išvada apie pasiektą tikslą** *(nustatoma, ar reikia tikslinti, koreguoti kurį nors tikslo pasiekimo etapą, ar apriboti arba išplėsti tam tikrus projektus)*: | | | | | | | | |

*(Kiekvienam tikslui pateikiamos atskiros lentelės)*

Direktorius Ričardas Janauskas

PRITARTA

Kauno Žaliakalnio progimnazijos

tarybos 2015 m. lapkričio 5d.

posėdžio protokolu Nr. 9